arnastofnun/IGC-2024 huggingface dataset:
S-531/2018

Mál þetta, sem dómtekið var 9. nóvember, er höfðað með ákæru lögreglustjórans á Suðurnesjum, útgefinni 22. október 2018, á hendur K-x-x B-x-x, fæddum 18. janúar 1984, „fyrir skjalafals, með því að hafa sunnudaginn 7. október 2018, framvísað við lögreglu, í Flugstöð Leifs Eiríkssonar, í blekkingarskyni grísku kennivottorði nr. AM392609 á nafni O-x-x T-x-x, fd. 18. 01. 1984 í Grikklandi með útgáfudegi 12. júní 2017, sem reyndist vera grunnfalsað, er ákærði kom í vegabréfaskoðun vegna flugs [...] til Dublin, Írlandi. Telst þessi háttsemi ákærða varða við 1. mgr. 155. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóm og játaði sök samkvæmt ákæru. Hann krefst vægustu refsingar sem lög leyfi og að ríkissjóður greiði þóknun skipaðs verjanda. Með játningu ákærða, sem fær stoð í gögnum málsins, telst hann sannur að sök og hefur unnið sér til refsingar en háttsemi hans er rétt færð til refsiheimildar í ákæru. Ekkert liggur fyrir í málinu um hugsanlegan sakaferil ákærða og verður miðað við að hann sé enginn. Í ljósi fastmótaðrar réttarframkvæmdar verður refsing ákærða ákveðin fangelsi í þrjátíu daga. Þá verður ákærði dæmdur til að greiða þóknun verjanda síns, H-kvk-ef A-kvk-ef, 147.560 krónur með virðisaukaskatti, og 3.080 króna aksturskostnað verjandans en annar sakarkostnaður mun ekki hafa fallið til. Af hálfu ákæruvaldsins fór með málið A-kvk-nf H-kvk-nf J-kvk-nf aðstoðarsaksóknari. Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, K-x-x B-x-x, sæti fangelsi í einn mánuð.

Ákærði greiði málsvarnarþóknun verjanda síns, H-kvk-ef A-kvk-ef lögmanns, 147.560 krónur og 3.080 króna aksturskostnað verjandans.

Þ-kk-nf D-kk-nf
S-532/2018

Mál þetta, sem dómtekið var 9. nóvember, er höfðað með ákæru lögreglustjórans á Suðurnesjum, útgefinni 22. október 2018, á hendur S-x-x M-x-x, fæddum 14. nóvember 1999, „fyrir skjalafals, með því að hafa sunnudaginn 7. október 2018, framvísað við lögreglu, í Flugstöð Leifs Eiríkssonar, í blekkingarskyni grísku kennivottorði nr. AM338857 á nafni I-x-x L-x-x fd. 11. 04. 1991 í Grikklandi með útgáfudegi 29. september 2017, sem reyndist grunnfalsað, er ákærði kom í vegabréfaskoðun vegna flugs [...] til Dublin, Írlandi. Telst þessi háttsemi ákærða varða við 1. mgr. 155. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóm og játaði sök samkvæmt ákæru. Hann krefst vægustu refsingar sem lög leyfi og að ríkissjóður greiði þóknun skipaðs verjanda. Með játningu ákærða, sem fær stoð í gögnum málsins, telst hann sannur að sök og hefur unnið sér til refsingar en háttsemi hans er rétt færð til refsiheimildar í ákæru. Ekkert liggur fyrir í málinu um hugsanlegan sakaferil ákærða og verður miðað við að hann sé enginn. Í ljósi fastmótaðrar réttarframkvæmdar verður refsing ákærða ákveðin fangelsi í þrjátíu daga. Ákærði verður dæmdur til að greiða þóknun verjanda síns, H-kvk-ef A-kvk-ef lögmanns, 147.560 krónur með virðisaukaskatti, og 3.080 króna aksturskostnað verjandans en annar sakarkostnaður mun ekki hafa fallið til. Af hálfu ákæruvaldsins fór með málið A-kvk-nf H-kvk-nf J-kvk-nf aðstoðarsaksóknari. Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, S-x-x M-x-x, sæti fangelsi í einn mánuð.

Ákærði greiði málsvarnarþóknun verjanda síns, H-kvk-ef A-kvk-ef lögmanns, 147.560 krónur og 3.080 króna aksturskostnað verjandans.

Þ-kk-nf D-kk-nf
S-545/2018

Mál þetta, sem dómtekið var 16. nóvember, er höfðað með ákæru héraðssaksóknara, útgefinni 29. október 2018, á hendur E-kk-þgf C-x-x, fæddum 2. apríl 1992, pólskum ríkisborgara sem nú dvelst í fangelsinu Hólmsheiði, „fyrir stórfellt fíkniefnalagabrot, með því að hafa mánudaginn 20. ágúst 2018 staðið að innflutningi á 830 ml. af vökva sem innihélt amfetamínbasa sem hafði 28% styrkleika, ætlaðan til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi [...] frá Kaupmannahöfn í Danmörku, falin í tveimur glerflöskum í farangri hans.

Telst þetta varða við 173. gr. a almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist að framangreind fíkniefni, 830 ml. af amfetaínbasa, sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Ákærði kom fyrir dóm og játaði þar sök samkvæmt ákæru. Með játningu sinni, sem fær stoð í gögnum málsins og ekki þykir ástæða til að draga í efa, telst ákærði sannur að sök og hefur unnið sér til refsingar en háttsemi hans er rétt færð til refsiákvæðis í ákæru. Samkvæmt matsgerð rannsóknarstofu Háskóla Íslands í lyfja- og eiturefnafræði mætti úr þeim vökva, sem ákærði flutti til landsins, búa til allt að 2.029 g af efni sem væri 11% að styrk. Ákærði játaði sök fyrir dómi. Honum hefur ekki áður verið gerð refsing svo fyrir liggi í málinu. Ekki hefur komið fram að ákærði hafi komið að fjármögnun eða skipulagningu innflutningsins. Þegar á allt er horft verður refsing ákærða ákveðin fangelsi í tólf mánuði en frá henni skal draga gæzluvarðhald sem ákærði hefur sætt allt frá 21. ágúst 2018. Ákærði verður dæmdur til að greiða málsvarnarþóknun skipaðs verjanda síns, H-kvk-ef A-kvk-ef lögmanns, 868.000 með virðisaukaskatti, 115.720 króna aksturskostnað lögmannsins og annan sakarkostnað sem samkvæmt yfirliti nemur 166.444 krónum. Fallast ber á gerða upptökukröfu. K-kvk-nf B-kvk-nf varahéraðssaksóknari fór með málið af hálfu ákæruvaldsins. Þ-kk-nf D-kk-nf kveður upp dóm þennan.

D Ó M S O R Ð

Ákærði, E-x-x C-x-x, sæti fangelsi í tólf mánuði. Frá refsingunni skal draga gæzluvarðhald sem ákærði hefur sætt frá 21. ágúst 2018.

Ákærði greiði málsvarnarþóknun skipaðs verjanda síns, H-kvk-ef A-kvk-ef lögmanns, 868.000 krónur, 115.720 króna aksturskostnað lögmannsins og 166.444 króna annan sakarkostnað.

Upptækir eru gerðir 830 ml vökva sem inniheldur amfetamínbasa og lagt var hald á við rannsókn málsins.

Þ-kk-nf D-kk-nf
S-54/2018

I

Mál þetta, sem dómtekið var 15. maí 2018, höfðaði lögreglustjórinn á Suðurnesjum á hendur X, kt. 000000-0000, [...], Reykjanesbæ, með ákæru 29. janúar 2018, fyrir eftirgreind hegningarlagabrot gagnvart eiginkonu sinni, A, kt. 000000-0000, og syni sínum B, kt. 000000-0000:

1. „Fyrir líkamsárás gagnvart A, með því að hafa þann 14. febrúar 2016, á heimili þeirra að [...], slegið í andlit hennar með þeim afleiðingum að A hlaut roða vinstra megin í andliti og á hægri upphandlegg.

Telst þetta varða við 217. gr. almennra hegningarlaga nr. 19/1940.

2. Fyrir hótunarbrot með því að hafa á sama stað og á sama tíma hótað A og B með hnífi lífláti.

Telst þetta varða við 233. gr. almennra hegningarlaga nr. 19/1940.

3. Fyrir stórfelldar ærumeiðingar, með því að hafa með þeirri háttsemi sem lýst er í ákærulið 1, ítrekað móðgað og smánað A.

Telst þetta varða við 233. gr. b. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Ákærði kom fyrir dóminn, játaði skýlaust sök og krafðist vægustu refsingar sem lög leyfa. Fær játning hans stoð í gögnum málsins og er ekki ástæða til að draga í efa að hún sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákæru er lýst og er þar rétt heimfærð til refsiákvæða. Um málsatvik er látið nægja að vísa til ákæru, sbr. 4. mgr. 183. gr. laga nr. 88/2008 um meðferð sakamála, og verður dómur lagður á málið án frekari sönnunarfærslu, sbr. 164. gr. sömu laga.

Ákærði er fæddur í [...]. Hann á að baki sakaferil, sem hefur þó ekki áhrif á ákvörðun refsingar í mái þessu. Við ákvörðun refsingar ber að líta til skýlausrar játningar ákærða, sem virt verður honum til málsbóta. Þá lýsti ákærði því yfir fyrir dómi að hann væri hættur neyslu áfengis og hefði ekki drukkið áfengi síðustu átta mánuði. Á hinn bóginn verður ekki framhjá því horft að sakarefni málsins er alvarlegt og beindust brot ákærða að eiginkonu hans og barni, sbr. til hliðsjónar 3. mgr. 70. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í fimm mánuði.

Atvik í máli þessu áttu sér stað 14. febrúar 2016 og var lögreglurannsókn lokið í mars sama ár. Ákæra var sem fyrr segir gefin út 29. janúar 2018, en engin skýring liggur fyrir á drætti málsins frá lokum rannsóknar til þess dags. Að því gættu þykir mega fresta fullnustu refsingarinnar og binda hana skilorði eins og nánar greinir í dómsorði.

Engan sakarkostnað leiddi af meðferð málsins.

I-kk-nf E-kk-nf héraðsdómari kvað upp dóminn.

D ó m s o r ð:

Ákærði, X, sæti fangelsi í fimm mánuði, en fresta skal fullnustu refsingarinnar og hún falla niður að liðnum þremur árum frá birtingu dómsins að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

I-kk-nf E-kk-nf
S-618/2018

Mál þetta, sem dómtekið var 30. nóvember 2018, er höfðað með ákæru lögreglustjórans á Suðurnesjum útgefinni 22. sama mánaðar á hendur ákærða, A-kk-þgf S-x-x, fæddum […];

„fyrir skjalafals, með því að hafa, föstudaginn 19. október 2018, framvísað við landamæraeftirlit í flugstöð Leifs E-kk-ef, í blekkingarskyni, er hann kom til landsins með flugi nr. WW721 frá Berlín, Þýskalandi, á leið til Montreal, Kanada, með flugi nr. WW251, breytifölsuðu grísku vegabréfi, nr. […], á nafni […], fd. […], með gildistíma frá 24.01.2017 til 23.01.2022 og grunnfölsuðu kennivottorði, nr. […], ánafnað sama aðila, með gildistíma frá 10.06.2015 í 10 til 15 ár.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða, sem er albanskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða.

Af gögnum málsins verður ekki ráðið að ákærði geti talist hafa stöðu flóttamanns. Eins og málið liggur fyrir þykja því ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar. Eingöngu er um að ræða þóknun skipaðs verjanda ákærða, D-kk-ef R-kk-ef lögmanns, er hæfilega þykir ákveðin svo sem í dómsorði greinir, og útlagðan ferðakostnað lögmannsins.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-x-x S-x-x, sæti fangelsi í 30 daga.

Ákærði greiði þóknun skipaðs verjanda síns, D-kk-ef R-kk-ef lögmanns, 163.370 krónur að virðisaukaskatti meðtöldum, og ferðakostnað verjanda, 9.280 krónur.

K-kk-nf H-kk-nf
S-630/2018

Mál þetta, sem dómtekið var 13. desember 2018, er höfðað með ákæru lögreglustjórans á Suðurnesjum útgefinni 10. þessa mánaðar á hendur ákærða, G-x-x L-x-x, fæddum […], albönskum ríkisborgara;

„fyrir skjalafals, með því að hafa, fimmtudaginn 22. nóvember 2018, framvísað við lögreglu, í Flugstöð Leifs Eiríkssonar, í blekkingarskyni grísku kennivottorði nr. […] á nafni […], f.d. […] í Grikklandi, með útgáfudegi 19. maí 2017, sem reyndist grunnfalsað er ákærði kom í vegabréfaskoðun vegna flugs til WW-852 til Dublin, Írlandi.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða, sem er albanskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar. Eingöngu er um að ræða þóknun skipaðs verjanda ákærða, Ú-kk-ef G-kk-ef lögmanns, er hæfilega þykir ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, G-x-x L-x-x, fæddur […], sæti fangelsi í 30 daga.

Ákærði greiði þóknun skipaðs verjanda síns, Ú-kk-ef G-kk-ef lögmanns, 168.640 krónur að virðisaukaskatti meðtöldum.

K-kk-nf H-kk-nf
S-90/2018

Mál þetta, sem var dómtekið 9. október 2018, höfðaði lögreglustjórinn á Suðurnesjum með ákæru 12. febrúar 2018, á hendur ákærða, S-x-x M-x-x C-x-x, kt. 000000-0000, með óskráð lögheimili og óþekktan dvalarstað:

,,fyrir húsbrot og eignaspjöll, með því að hafa, aðfararnótt föstudagsins 2. september 2016, farið í heimildarleysi inn í íbúðarhúsnæðið að [...], á meðan íbúar voru í fasta svefni, inn um ólæsta hurð á norðurhlið hússins og lagst í sófa í stofunni. Er húsráðandi hafði vísað ákærða út úr húsinu byrjaði hann að berja á útidyrnar og reyndi að komast aftur inn en þegar húsráðandi hamlaði honum inngöngu tók ákærði öskubakka sem var fyrir utan húsið og barði í glerið við útidyrnar sem við það brotnaði, samtals tjón að fjárhæð kr. 61.831,-.

Telst þessi háttsemi ákærða varða við 1. mgr. 231. gr. og 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við fyrirtöku málsins og boðaði ekki forföll en í fyrirkalli sem var ásamt ákæru löglega birt í Lögbirtingablaði 10. september 2018 samkvæmt 3. mgr. 156. gr. laga nr. 88/2008 um meðferð sakamála var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærða hefur samkvæmt framlögðu sakavottorði ekki áður verið gerð refsing. Samkvæmt því og að brotum ákærða virtum þykir refsing hans hæfilega ákveðin fangelsi í 30 daga. Eins og hér stendur á þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af rannsókn málsins og rekstri þess hér fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-x-x M-x-x C-x-x, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

M-kvk-nf H-kvk-nf H-kvk-nf
S-98/2018

Mál þetta, sem var dómtekið 8. maí 2018, höfðaði lögreglustjórinn á höfuðborgarsvæðinu með ákæru 20. febrúar 2018 á hendur A-x-x F-x-x, kt. 000000-0000, [...]:

,,fyrir eftirtalin umferðarlagabrot á árinu 2017 með því að hafa:

I

Laugardaginn 4. nóvember ekið bifreiðinni [...] sviptur ökurétti um Hringbraut í Hafnarfirði, við Bröttukinn, uns aksturinn var stöðvaður skömmu síðar.

II

Fimmtudaginn 14. desember ekið bifreiðinni [...] sviptur ökurétti um Súlunes í Garðabæ, við hús númer 17, uns aksturinn var stöðvaður skömmu síðar.

Teljast brot í báðum liðum varða við 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, [og] til greiðslu alls sakarkostnaðar.“

Ákærði sótti ekki þing við þingfestingu málsins 8. maí 2018 og boðaði ekki forföll en í fyrirkalli sem var ásamt ákæru birt ákærða 17. apríl 2018 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er fæddur 1972 og á samkvæmt framlögðu sakavottorði að baki sakaferil sem nær aftur til ársins 2014. Við úrlausn þessa máls hafa eftirfarandi brot áhrif á ákvörðun refsingar. Ákærði gekkst undir sektargerð lögreglustjóra 13. október 2015 vegna brots gegn 1. mgr. 48. gr. umferðarlaga (sviptur ökurétti) þess efnis að ákærði samþykkti að greiða 60.000 krónur í sekt. Með sektargerð lögreglustjóra 8. mars 2016 samþykkti ákærði að greiða 100.000 krónur í sekt fyrir brot gegn 1. mgr. 48. gr. umferðarlaga (sviptur ökurétti). Með dómi Héraðsdóms Reykjaness 21. október 2016 var ákærði dæmdur í 30 daga fangelsi fyrir brot gegn 1. mgr. 48. gr. umferðarlaga (sviptur ökurétti).

Með vísan til framangreinds og að brotum ákærða virtum, sbr. einnig 77. gr. almennra hegningarlaga nr. 19/1940, þykir refsing ákærða samkvæmt dómvenju réttilega ákveðin fangelsi í þrjá mánuði.

Engan sakarkostnað leiddi af meðferð málsins sem ákærða verður gert að greiða.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-x-x F-x-x, sæti fangelsi í þrjá mánuði.

M-kvk-nf H-kvk-nf H-kvk-nf
S-100/2018

Mál þetta, sem dómtekið var í dag, er höfðað með ákæru, útgefinni af héraðssaksóknara 19. febrúar 2018, á hendur H-kk-þgf R-kk-þgf Ó-kk-þgf, kennitala 000000-0000, Hraunbæ 107a, Reykjavík, fyrir brot gegn valdstjórninni, með því að hafa þriðjudaginn 21. febrúar 2017, á jarðhæð geðdeildar Landspítalans við Hringbraut í Reykjavík, slegið [A] félagsráðgjafa, sem þar var við skyldustörf sem starfsmaður deildarinnar, einu höggi með hægri hendi vinstra megin í höfuð með þeim afleiðingum að hún hlaut roða og væga bólgu á blöðku ytra eyra vinstra megin og eymsli þar yfir.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í nóvember 1983. Samkvæmt framlögðu sakavottorði, dagsettu 20. febrúar 2018, hefur honum fjórum sinnum verið gerð sektarrefsing með lögreglustjórasátt vegna umferðar- eða fíkniefnalagabrota.

Með hliðsjón af sakarefni þessa máls og greiðri játningu ákærða þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði og 39.510 krónur í sakarkostnað.

Af hálfu ákæruvaldsins flutti málið P-kk-nf H-kk-nf H-kk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf R-kk-nf Ó-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 39.510 krónur í sakarkostnað.

L-kvk-nf R-kvk-nf S-kvk-nf
S-104/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. febrúar 2018, á hendur D-x-x S-x-x H-x-x, kt. 000000-0000, dvalarstaður: Fangelsið Litla Hrauni, Eyrarbakka

fyrir umferðarlagabrot, með því að hafa fimmtudaginn 25. maí 2017 ekið bifreiðinni [--] sviptur ökuréttindum um Breiðholtsbraut á vegarkafla við Stekkjarbakka, þar sem lögregla hafði afskipti af honum.

Teljast brot þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í mars 1984. Samkvæmt framlögðu sakavottorði, dagsettu 26. febrúar 2018, hefur hann margítrekað verið fundinn sekur um að aka sviptur ökurétti, nú síðast með dómi Héraðsdóms Reykjaness, uppkveðnum 23. mars 2017. Í samræmi við sakavottorð ákærða verður við ákvörðun refsingar miðað við að hann sé nú í sjötta sinn fundinn sekur um aka sviptur ökurétti.

Með hliðsjón af framangreindu og að teknu tilliti til dómaframkvæmdar þykir refsing ákærða hæfilega ákveðin fangelsi í fjóra mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-x-x S-x-x H-x-x, sæti fangelsi í fjóra mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur.

L-kvk-nf R-kvk-nf S-kvk-nf